

 LĒMUMS

Ādažos, Ādažu novadā

2024. gada 27. decembrī **Nr.** **488**

**Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā**

Ādažu novada pašvaldības dome 2024. gada 28. novembrī pieņēma lēmumu Nr. 475 “Par dalību pasākuma “Atkritumu dalītā vākšana” projektu iesniegumu otrajā atlases kārtā”, atbalstot pašvaldības aģentūras “Carnikavas komunālserviss” (turpmāk – Aģentūra) projekta “Šķiroto atkritumu savākšanas laukums Laivu ielā 12, Carnikavā” (turpmāk – Projekts) iesniegšana dalībai pasākuma “Atkritumu dalītā vākšana” projektu iesniegumu otrās atlases kārtas iesniegumu atlasē.

Pašvaldībai pieder nekustamais īpašums Laivu ielā 12, Carnikava, Carnikavas pagasts, Ādažu novads, ar kadastra Nr. 80520040605, 2,01 ha platībā (turpmāk – Nekustamais īpašums).

Projekta ietvaros Nekustamajā īpašumā ar kadastra apzīmējums 80520040634 plānots izveidot aptuveni 1200 m2 lielu šķiroto atkritumu laukumu.

Saskaņā ar Carnikavas novada domes 2011. gada 20. aprīļa lēmumu (protokols Nr.8, 47§) Aģentūrai apsaimniekošanā (pārvaldīšanā) ir nodots Nekustamais īpašums par ko 2011. gada 29. aprīlī starp Carnikavas novada domi un Aģentūru noslēgta vienošanās Nr. CND/L/2011/54-s par apsaimniekošanas līguma grozījumiem.

Saskaņā ar Ādažu novada pašvaldības 2022. gada 23. februāra saistošo noteikumu Nr.17/2023 “Pašvaldības aģentūras “Carnikavas komunālserviss” nolikums” (turpmāk – Nolikums) 7.3. punktu, Aģentūras pienākums ir organizēt un uzraudzīt sadzīves atkritumu apsaimniekošanu. Ņemot vērā, ka Aģentūrai kā projekta iesniedzējam un finansējuma saņēmējam Projekta ietvaros jāorganizē gan iepirkums, gan būvniecības darbi atkrituma laukuma ierīkošanai Nekustamā īpašuma daļā ar kadastra apzīmējumu 80520040634, kur kopējā zemesgabala platība ir 2,01 ha, bet atkritumu laukuma projektēšanai pieejamā teritorija ir aptuveni 1500 m2 lielā platībā (pielikumā), nepieciešams Ādažu novada pašvaldības pilnvarojums Aģentūrai Nekustamā īpašumā daļā organizēt atkritumu laukuma būvniecību.

Pamatojoties uz Pašvaldības likuma 4. panta pirmās daļas 2. punktu, 73. panta pirmo un astoto daļu, Publiskas personas finanšu līdzekļu un mantas izšķērdēšanas novēršanas likuma 6.2 panta pirmo un otro daļu, 31 daļu un Nolikuma 7.3. punktu, kā arī ņemot vērā domes Attīstības komitejas 11.12.2024. atzinumu, Ādažu novada pašvaldības dome

**NOLEMJ:**

1. Projekta “Šķiroto atkritumu savākšanas laukums Laivu ielā 12, Carnikavā” atbalstīšanas gadījumā pilnvarot pašvaldības aģentūru “Carnikavas komunālserviss” organizēt atkrituma laukuma būvniecību pašvaldībai piederošajā nekustamajā īpašumā Laivu ielā 12, Carnikavā, Carnikavas pagastā, Ādažu novadā, LV-2163 (kadastra numurs 80520040605, kadastra apzīmējums 80520040634).
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU